rejauldu/bengali-wikipedia huggingface dataset:
সূরা আল ক্বামার‌ (আরবি ভাষায়: القمر) মুসলমানদের ধর্মীয় গ্রন্থ কুরআনের ৫৪তম সূরা, এর আয়াত অর্থাৎ বাক্য সংখ্যা ৫৫ এবং রূকু তথা অনুচ্ছেদ সংখ্যা ৩। সূরা আল ক্বামার‌ মক্কায় অবতীর্ণ হয়েছে।   নামকরণ  এই সূরাটির প্রথম আয়াতের وَانْشَقَّ الْقَمَرُ বাক্যাংশের الْقَمَرُ অংশ থেকে এই সূরার নামটি গৃহীত হয়েছে; অর্থাৎ, যে সূরার মধ্যে القمر (‘ক্বামার‌’) শব্দটি আছে এটি সেই সূরা।   নাযিল হওয়ার সময় ও স্থান    নাজিল হওয়ার পরিপ্রেক্ষিত  মদীনায় হিযরাতের ৫ বৎসর পূর্বে মক্কার কাফির ও মুশরিকদের একদল নেতা একবার মুহাম্মাদ'র কাছে আসে। তাদের মধ্যে আবু জেহেল, ওয়ালিদ বিন মুগিরাহ, আস ইবনে ওয়ায়েল, আস ইবনে হিশাম, আসওয়াদ ইবনে আবদে ইয়াগুস, আসওয়াদ ইবনে মুত্তালিব, যাম‘আহ ইবনুল আসওয়াদ, নযর ইবনে হারেস ইত্যাদি ছিল। ঐ দিন রাতের  আকাশে পূর্ণ চাঁদ দেখা যাচিছল। তারা বললো, ‘আপনার নবুওতের দাবী যদি সত্য হয়ে থাকে তাহলে এই চাঁদকে দ্বিখণ্ডিত হতে বলুন’। মুহাম্মাদ বললেন, ‘এ কাজ করলে কি তোমরা ঈমান আনবে?’ তারা বললো, ‘হ্যা।”  অতঃপর মুহাম্মদ আল্লাহর কাছে এ বিষয়ে প্রার্থনা করলেন। তার প্রার্থনা কবুল হলো। অতঃপর চাঁদ স্পষ্টভাবে দ্বিখণ্ডিত হয়ে গেল এবং দুই খণ্ডের মাঝখানে হেরা পর্বত দৃশ্যমান হলো।  দুই খণ্ডের এক খণ্ড আবী কুবাইস পাহাড় বরাবর, অপরটি কাইকা’আন বরাবর দৃশ্যমান হলো। ইবনে কাসীর সহ সংখ্যাগরিষ্ঠ প্রাথমিককালের ইসলামী ইতিহাস রচয়িতাগণ এ ঘটনাকে নির্ভুল বলে সিদ্ধান্ত দিয়েছেন।Ibn Kathir, Tafsir ibn Kathir, Sura Qamar, verses 54:1-2Sahih Muslim, The Book Giving Description of the Day of Judgement, Paradise and Hell, Book 039, Number 6725"According to al-Tabari, all the expositors (ahl al-ta'wil) agree on essentially this same account for the occasion for the revelation of these verses." cf. Thomas E. Burman, Religious Polemic and the Intellectual History of the Mozarabs, C.1050-1200, p.150 এ সময়  মুহাম্মাদ বলছিলেন, ‘সাক্ষী থাক ও দেখ’। কাফির ও মুশরিকরা এই অসাধারণ দৃশ্য দেখে বিস্ময়ে হতবাক হয়ে গেল। কিন্তু তারা ঈমান না এনে বললো, ‘মনে হয়, আপনি আমাদেরকে যাদু করেছেন’। এ ঘটনাকে বলা হয় ‘শাক্কুল ক্বামার ()) যার পরিপ্রেক্ষিতে সূরা কামার (চন্দ্র) অবতীর্ণ হয়। এর প্রথম দুই আয়াত হলো:    এর অর্থ হলো, “কেয়ামত সমাসন্ন, চন্দ্র বিদীর্ণ হয়েছে। তারা যদি কোনো নিদর্শন দেখে তবে মুখ ফিরিয়ে নেয় এবং বলে এটা তো চিরাচরিত জাদু’’।   বিষয়বস্তুর বিবরণ    তাৎপর্য       তথ্যসূত্র    বহিঃসংযোগ   মিশারি রাশিদ আলাফাসি কর্তৃক সুরা আল-ক্বামার আবৃত্তি  ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।  কোরআন শরীফ.অর্গ।  বিষয়শ্রেণী:সূরা বিষয়শ্রেণী:কুরআন
:মই দেওয়া  :মউয়াল  :মজলিস আউলিয়া মসজিদ  :মজিদ, খান বাহাদুর সৈয়দ আবদুল  :মজুমদার, বিজয়চন্দ্র  :মজুমদার, রায়বাহাদুর যদুনাথ  :মঠবাড়িয়া উপজেলা  :মতুয়া  :মতুয়া সঙ্গীত  :মধুদায়ী উদ্ভিদ  :মধুপুর গড়  :মধুপুর জাতীয় উদ্যান  :মধ্যপাড়া হার্ডরক মাইনিং কোম্পানি লিমিটেড  :মনসুর বয়াতি  :ময়নামতী  :ময়নামতী, প্রাকৃতিক কাঠামো  :ময়নামতী ওয়ার সেমিট্রি  :ময়নামতী টিলা ১এ  :ময়নামতী প্রাসাদ টিলা  :ময়মনসিংহ জিলা স্কুল  :ময়মনসিংহ জেলা  :ময়মনসিংহ মেডিকেল কলেজ  :ময়মনসিংহ সদর উপজেলা  :ময়রা  :ময়ূর  :মরিয়ম সালেহা মসজিদ  :মসজিদকুড় মসজিদ  :মসজিদপাড়া মসজিদ  :মসজিদবাড়ি মসজিদ  :মহা হিসাবনিরীক্ষক ও নিয়ন্ত্রক  :মহারাজা কৃষ্ণচন্দ্র রায়  :মহালছড়ি উপজেলা  :মহাস্থবির, অভয়তিষ্য  :মহাস্থানগড়  :মহিলা সমিতি মিলনায়তন  :মহী, আ.ন.ম ফয়জুল  :মহীখাতীয় পর্ব  :মহুয়া  :মহেশ্বরপাশা জোড়বাংলা মন্দির  :মা হুয়ান  :মাওলানা ভাষানী বিজ্ঞান ও প্রযুক্তি বিশ্ববিদ্যালয়  :মাকড়সা  :মাগুরা সরকারি উচ্চ বিদ্যালয়  :মাছনাশক রাসায়নিক  :মাড়োয়ারি  :মাদকদ্রব্য নিয়ন্ত্রণ আইন, ১৯৯০  :মাদ্রাসা-ই-আলিয়া  :মাধব রায়  :মানিকছড়ি উপজেলা  :মায়া  :মার্শম্যান, জোশুয়া  :মাৎস্যন্যায়  :মিউচুয়াল ট্রাস্ট ব্যাংক লিমিটেড  :মিউরিয়েট অব পটাশ  :মিকির পাহাড়শ্রেণী  :মিত্র, রায়বাহাদুর দীনবন্ধু  :মিনার্ভা ©র্থয়েটার  :মিয়া, এম.এ. ওয়াজেদ  :মিয়া, ধীর আলী  :মিয়া, বন্দে আলী  :মিরপুর উপজেলা (কুষ্টিয়া)  :মির্যা, মেজর জেনারেল সৈয়দ ইস্কান্দার আলী  :মিষ্টিকুমড়া  :মুখোপাধ্যায়, জয়কৃষ্ণ  :মুখোপাধ্যায়, ঠাকুরদাস  :মুখোপাধ্যায়, দামোদর বিদ্যানন্দ  :মুখোপাধ্যায়, ধনগোপাল  :মুখোপাধ্যায়, ধূর্জটিপ্রসাদ  :মুখোপাধ্যায়, প্রভাতকুমার  :মুখোপাধ্যায়, বলাইচাঁদ  :মুখোপাধ্যায়, বিশু  :মুখোপাধ্যায়, ভুবনচন্দ্র  :মুখোপাধ্যায়, ভূদেব  :মুখোপাধ্যায়, রাজকৃষ্ণ  :মুখোপাধ্যায়, রাজা দক্ষিণারঞ্জন  :মুখোপাধ্যায়, রাজীবলোচন  :মুখোপাধ্যায়, শম্ভুচন্দ্র  :মুখোপাধ্যায়, শৈলজানন্দ  :মুখোপাধ্যায়, সতীশচন্দ্র  :মুখোপাধ্যায়, সুভাষ  :মুখোপাধ্যায়, হরিসাধন  :মুখোপাধ্যায়, হেমন্তকুমার  :মুজাদ্দিদিয়া তরীকা  :মুতওয়ালি  :মুন্তখব-উত-তাওয়ারিখ  :মুয়াজ্জমপুর শাহী মসজিদ  :মুয়াজ্জমাবাদ  :মুর্শিদকুলী খান, দ্বিতীয়  :মুশায়েরা  :মুসলিম ধর্মীয় আন্দোলন  :মূকাভিনয়  :মৃত্তিকা ক্ষয়  :মৃত্তিকা সম্পদ উন্নয়ন ইনস্টিটিউট  :মৃত্যুঞ্জয় বিদ্যালঙ্কার  :মেট্রোপলিটন থিয়েটার  :মেয়র কোর্ট  :মেয়াদি বন্দোবস্ত  :মেয়েলী গীত  :মেয়ো, লর্ড  :মৈত্রেয়, অক্ষয়কুমার  :মৈত্রেয় রক্ষিত  :মোগড়াপাড়া  :মোগড়াপাড়া মসজিদ  :মোড়েলগঞ্জ উপজেলা  :মোয়াজ্জিন  :মোর্শেদ, বিচারপতি সৈয়দ মাহবুব  :মোহসিনীয়া মাদ্রাসা  :মোহামেডান এসোসিয়েশন অব দি আঞ্জুমান-ই-ইসলামিয়া, দিনাজপুর  :মৌসুমি বায়ু  :ম্যানরিক, সেবাস্টিয়  :ম্যালেরিয়া
সাঁড়া মাড়োয়ারী উচ্চ বিদ্যালয় পাবনা জেলার ঈশ্বরদীতে অবস্থিত। বিদ্যালয়টি ১৯১৭ সালে প্রতিষ্ঠিত হয়। বিদ্যালয়টিতে ষষ্ঠ শ্রেণী থেকে দশম শ্রেণী পর্যন্ত পড়ানো হয়। এছাড়া বিদ্যালয়ের কলেজ শাখায় একাদশ ও দ্বাদশ শ্রেণী পড়ানো হয়।  ইতিহাস ১৯১৭ সালে মাড়োয়ারী সম্প্রদায়ের হরি প্রসাদ ঝুনঝুনওয়ালা পদ্মা নদীর তীরে "সাঁড়া" নামক অঞ্চলে সাঁড়া মাড়োয়ারী উচ্চ বিদ্যালয়টি প্রথম প্রতিষ্ঠা করেন। নদী ভাঙনের আশঙ্কায় বিদ্যালয়টির স্থানান্তরিত করে ঈশ্বরদী শহরে নিয়ে আসা হয়।  প্রতিষ্ঠানের অঞ্চল "সাঁড়া" ও প্রতিষ্ঠাতার সম্প্রদায় "মাড়োয়ারী" মিলিয়ে বিদ্যালয়টির নাম রাখা হয় সাঁড়া মাড়োয়ারী উচ্চ বিদ্যালয়। বিদ্যালয়টির প্রতিষ্ঠাকালীন প্রধান শিক্ষক ছিলেন বিদ্যাধর দাসগুপ্ত।   স্বাধীনতা সংগ্রামে অবদান ১৯৫২'র ভাষা আন্দোলন, ১৯৬২’র ছাত্র আন্দোলন, ১৯৬৬’র ছয়দফার আন্দোলন, ১৯৬৯’র গণঅভ্যুত্থান এবং ১৯৭১ সালের মুক্তিযুদ্ধে এই বিদ্যালয়ের ছাত্ররা ছিল অগ্রগামী। ১৯৬৪ সালে ফিল্ড মার্শাল আইয়ুব খান এখানে জনসভার আয়োজন করেন। বিদ্যালয়ের শিক্ষার্থীদের প্রতিবাদে সেই জনসভা ভণ্ডুল হয়ে গিয়েছিল।  সংক্ষিপ্ত বিবরণ ২০১১ সালে এই বিদ্যালয়কে মডেল স্কুল হিসেবে সরকারি স্বীকৃতি দেওয়া হয়। বর্তমানে বিদ্যালয় শাখায় মাত্র ১৬ জন শিক্ষক ও ১৩১১ জন শিক্ষার্থী আছে। কলেজ শাখায় ২০ জন শিক্ষক এবং ৭৫০ জন শিক্ষার্থী আছে। বর্তমানে উপজেলা নির্বাহী অফিসার শাকিল মাহমুদ এই বিদ্যালয়ের গভর্নিং বডির সভাপতি পদে আছে।  ঈশ্বরদী শহরের প্রাণকেন্দ্রে ৮.১৯ একর জমির উপর বিদ্যালয়টি অবস্থিত। এখানে ১৫০ ফুট প্রশস্ত এবং ১৮০ ফুট দৈর্ঘ্য বিশিষ্ট একটি খেলার মাঠ রয়েছে। এছাড়া এই বিদ্যালয়ে একটি বইসমৃদ্ধ লাইব্রেরী ও বিজ্ঞানাগার আছে।  ২০১৭ সালের জানুয়ারি মাসের প্রথম দিকে শতবর্ষ উৎযাপিত হয়।  কৃতি শিক্ষার্থী এই বিদ্যালয়ের খ্যাতিমান কৃতী শিক্ষার্থীদের মধ্যে রয়েছেন:  জয়ন্ত নাথ চৌধুরী, ভারতের সাবেক সেনাপ্রধান  মনজুর রহমান বিশ্বাস, পাবনা-৪ আসনের সাবেক সংসদ সদস্য  তাজুল ইসলাম মোহাম্মদ ফারুক, রাজশাহী-৪ আসনের সাবেক সংসদ সদস্য  অধ্যাপক হাসিবুর রশীদ, ঢাকা বিশ্ববিদ্যালয়ের ব্যবস্থাপনা বিভাগের বিভাগীয় প্রধান ও বেগম রোকেয়া বিশ্ববিদ্যালয় রংপুর এর পঞ্চম  উপাচার্য  সামরিক বাহিনীর বিগ্রেডিয়ার জেনারেল ডা. মোহাম্মদ আলী জিন্নাহ  ফ্লাইট ইঞ্জিনিয়ার আব্দুল খালেক  কামিনী হাসপাতালের প্রতিষ্ঠাতা আমেরিকা প্রবাসী ড. মোশতাক আহমেদ  কানাডা প্রবাসী প্রকৌশলী ও এলজিইডি’র পরিচালক মোশতাক আহমেদ সাবু প্রমুখ।  তথ্যসূত্র  বিষয়শ্রেণী:পাবনা জেলার বিদ্যালয় বিষয়শ্রেণী:পাবনা জেলার মহাবিদ্যালয়
যুক্তরাজ্যে, প্রধানমন্ত্রীর কার্যালয় প্রধানমন্ত্রী-এর কার্যনির্বাহী, সংসদীয় এবং দলীয়-রাজনৈতিক ভূমিকায় সহায়তা করে। অফিসটি ১০ ডাউনিং স্ট্রিটে অবস্থিত এবং ডাউনিং স্ট্রিট এবং নম্বর ১০ শব্দটি প্রায়শই অফিসের জন্য উপসর্গ হিসেবে ব্যবহৃত হয়। প্রযুক্তিগতভাবে প্রধানমন্ত্রীর কার্যালয় মন্ত্রিপরিষদ কার্যালয় এর অংশ, যদিও বাস্তবে বলা হয় যে দুটি 'সাংগঠনিকভাবে স্বতন্ত্র'।  প্রধানমন্ত্রীর কার্যালয়ে কর্মরত সিভিল সার্ভেন্ট, যাদের রাজনৈতিকভাবে নিরপেক্ষ হতে হবে, এবং বিশেষ উপদেষ্টা নামে পরিচিত অস্থায়ী বেসামরিক কর্মচারীদের মিশ্রণ রয়েছে, যারা বিপরীতে রাজনৈতিকভাবে নিযুক্ত হন। সর্বোচ্চ পদমর্যাদার বেসামরিক কর্মচারী পদ হল প্রধানমন্ত্রীর প্রধান ব্যক্তিগত সচিব; সবচেয়ে জ্যেষ্ঠ বিশেষ উপদেষ্টা পদ হল ডাউনিং স্ট্রিট প্রধান কর্মী।  যেহেতু প্রধানমন্ত্রীর কার্যালয় আনুষ্ঠানিকভাবে মন্ত্রিপরিষদ অফিসের অংশ, তাই এটি সরাসরি ক্যাবিনেট সচিব-এর কাছে রিপোর্ট করে। ১০ ডাউনিং স্ট্রিট এবং ৭০ হোয়াইটহল-এর মধ্যে একটি যোগাযোগ দরজা নির্দিষ্ট সংখ্যক লোককে এই দুটি অফিসের মধ্যে প্রবেশাধিকার প্রদান করে। তথ্যসূত্র    বিষয়শ্রেণী:ব্রিটিশ প্রধানমন্ত্রীর কার্যালয় যুক্তরাজ্য
খেউন রৌণ মাই ক্ব' () বা সিঙ্গাড়ীঘরুথা  হল  মধ্যযুগীয় আসামে রাজত্বকারী আহোম রাজ্য-এর চাওফার ঐতিহাসিক রাজ্যভিষেক অনুষ্ঠান। আহোম শাসনের সময় এই অনুষ্ঠান বিশেষ রাজকীয় মর্য্যাদা লাভ করেছিল। সেইসময় আহোম রাজকুমার এই অনুষ্ঠান ছাড়া রাজকীয়ভাবে মর্যাদা লাভ করত না বলে প্রতিটি চাওফা এই প্রথাটির মধ্য দিয়ে শাসন ভার গ্রহণ করতেনBarbaruah Hiteswar Ahomar-Din or A History of Assam under the Ahoms 1981 page 412। কিন্তু অনুষ্ঠানটি অনেক ব্যয়বহুল ছিল এবং সেইজন্য এই অনুষ্ঠান করায় যথেষ্ট সময়ের প্রয়োজন হত এবং দেশে আর্থিক সংকটে এই অনুষ্ঠান অনেকসময় স্থগিত রাখতেও হয়েছিল।  উৎস   "খেউন রৌণ মাই ক্ব" অনুষ্ঠানটি প্রথম আহোম চাওফা  চুদাংফা দ্বারা অনুষ্ঠিত হয়। চুদাংফা ১৩৯৭ খ্রিস্টাব্দে চাওফা হন। তিনি রাজধানী চরাইদেউর থেকে চরগুয়াতে সরান। নতুন রাজধানীতে চাওফা চুদাংফা উৎসব অনুষ্ঠিত করেছিলেন। এই প্রথা আহোমদের পূর্বপুরুষ দেবতা ফুরা লেংডনের আদেশ মতে পালন করে আসা হয়। এবং সেইসময় থেকেই প্রতিজন চাওফাই এই অনুষ্ঠানটি পালন করে আসছেন। এই অনুষ্ঠানটিতে চাওফারা চিঙ্গাড়ী গাছের কাঠামো তৈরি করে সেখানে অনুষ্ঠিত করতেন সেজন্য একে সিঙ্গাড়ীঘরুথা বলা হয়। প্রায় সমস্ত আহোম চাওফাই চরাইদেউতে এই অনুষ্ঠান করতেন কারণ চাওলুংদেররা স্থায়ী রাজধানী সেখানে করেছিলেন।  পদ্ধতি এই অনুষ্ঠানটি আহোমদের পরম্পরাগত আহোম ধর্মের পূজারীরা করেন এবং উপযুক্ত দিন বার মঙ্গল চান। অনুষ্ঠানটি অনুষ্ঠিত করার দিন একটি মস্ত হাতীতে চোমফাক পরে চাওঁফা ওঠেন এবং জ্যেষ্ঠ রাণী আই কুঁয়রীকে একটি মাইকী হাতীতে উস্থান চরাইদেও অভিমুখে রাওনা হন।Gait E.A. A History of Assam 1926 page 235 তারপর রাজদম্পত্তি হাল পাটঘরে উপস্থিত হয়ে মলুঙদের দ্বারা ঙি পুলকের পবিত্র জল ছেটান। কিছু আহোম পুথির মতে সেই মলুঙ দুজন একই বংশের যাদের এই কাজের জন্য রাখা হত। জল ছেটানোর পর মলুঙদের সোনা রূপার অনেক দামী উপহার দেওয়া হত। তারপরে কিছু সময় রাজধানী থেকে দূরে যেতেন যাতে সকল অসূয়া অমঙ্গল সেখান থেকে চলে যায়।Barbaruah Hiteswar Ahomar-Din or A History of Assam under the Ahoms 1981 page 413  সাথে দেখুন  আহোম তথ্যসূত্র   বিষয়শ্রেণী:আহোম রাজ্য
কুটি পি (উচ্চারণ 'কুটী-পাই') হলো ইঙ্গ-ভারতীয় খাবারের একটি পদ। এটি সাধারণত ছাগল থেকে নেওয়া একটি অজাত সন্তান (ভ্রূণ) এর মাংস দিয়ে তৈরি হয়। এটি শুধুমাত্র অ্যাঙ্গলো-ইন্ডিয়ান সম্প্রদায়ের মধ্যে পাওয়া যায়, যেখানে এটি একটি স্বাদু খাবার হিসেবে বিবেচিত হয়। যদিও এটি উভয় পিতৃ সংস্কৃতিতে একটি নিন্দিত ও নিষিদ্ধ খাবার হিসেবে দেখা হয়।  বালট (খাদ্য) ছাড়া এটি কোনো সংস্কৃতিতেই সাধারণ খাবার হিসেবে গৃহীত হয় না, তবে দক্ষিণ-পূর্ব এশিয়ার কিছু দেশে এটি প্রচলিত খাদ্য হিসেবে গ্রহণ করা হয়। সাধারণত হাঁস বা মুরগির একটি বিকাশমান ভ্রূণ সেদ্ধ করে খাওয়া হয়। ইঙ্গ-ভারতীয় নয় এমন মাংসের বাজারগুলিতে প্রাণীর অন্যান্য অংশ দক্ষতার সঙ্গে ব্যবহার করা হয়। তবে ভ্রূণ বেশিরভাগ ভারতীয়দের কাছে নিষিদ্ধ। এমনকি ছাগলের ভ্রূণ পাওয়া গেলেও, যারা এটি খোঁজেন, তাদের কেনার ক্ষেত্রে কিছুটা সমস্যার সম্মুখীন হতে হয়।   তথ্যসূত্র    বহিঃসংযোগ    খাবার ট্যাবুসঃ এটা সব স্বাদের ব্যাপার (পৃষ্ঠা ২)  ভিডিওঃ ছাগলের পেট, অ্যাংলো-ইন্ডিয়ান সুস্বাদু খাবার বিষয়শ্রেণী:নিষিদ্ধকরণ বিষয়শ্রেণী:মাংসের পদ
জসিম বিন হামাদ বিন খলিফা আল থানি (  ; জ. ২৫ আগস্ট, ১৯৭৮ ) হলেন কাতারের প্রাক্তন উত্তরাধিকারী। তিনি বর্তমান কাতারের সাবেক আমির শেখ হামাদ বিন খলিফার তৃতীয় পুত্র এবং তার দ্বিতীয়া স্ত্রী শেখা মোজা বিনতে নাসেরের আল মিসনেদের প্রথম সন্তান। তিনি ২০০৩ সালে ক্রাউন প্রিন্স হিসাবে তার পদ ত্যাগ করেন এবং তার ছোট ভাই শেখ তামিমকে সে পদে নিয়োগ করা হয়। তিনি আমির হওয়ার ব্যাপারে আগ্রহ না থাকার কারণে এমনটি করেছেন বলে জানান। তাঁকে আলে সানি রাজপরিবারের সবচেয়ে ভদ্র ও নির্লোভ ব্যক্তি হিসেবে উল্লেখ করা।   প্রাথমিক জীবন ও শিক্ষা  শেখ জসিম কাতারের সাবেক আমির শেখ হামাদ বিন খলিফা আলে সানির তৃতীয় পুত্র।  তার মা মোজা বিনতে নাসের আল-মিসনেদ হামাদ বিন খলিফার ২য় স্ত্রী।  তিনি রয়্যাল মিলিটারি একাডেমি স্যান্ডহার্স্টে শিক্ষা লাভ করেন।   তিনি ডরসেটের শেরবোর্ন স্কুলে (ইন্টারন্যাশনাল কলেজে) পড়াশোনা করেছেন।    বিয়ে ও সন্তান  শেখ জসিম তার চাচাতো বোন শেখ হামাদ বিন আলী আলে সানির মেয়ে শেখা বোসাইনা বিনতে হামাদ আলে সানিকে ২০০৬ সালের ৩০ মার্চ দোহার আল ওয়াজবাহ প্যালেসে বিয়ে করেন। তাদের আট সন্তান; তিন ছেলে ও পাঁচ মেয়ে:   শেখা মোজা বিনতে জসিম বিন হামাদ আলে সানি  শেখ ফাহাদ বিন জসিম বিন হামাদ আলে সানি  শেখা হিন্দ বিনতে জসিম বিন হামাদ আলে সানি  শেখ হামাদ বিন জসিম বিন হামাদ আলে সানি  শেখ তামিম বিন জসিম বিন হামাদ আলে সানি  শেখা আল-মায়াসা বিনতে জসিম বিন হামাদ আলে সানি  শেখা দই বিনতে জসিম বিন হামাদ আলে সানি  শেখা গুন্দ বিনতে জসিম বিন হামাদ আল থানি  বংশ    কর্মজীবন  স্নাতকের পর শেখ জসিম ১৯৯৬ সালের ৯ আগস্ট কাতারি সশস্ত্র বাহিনীতে দ্বিতীয় লেফটেন্যান্ট হিসেবে কমিশন লাভ করেন এবং সেই বছরের ২৩ অক্টোবর কাতারের স্পষ্ট উত্তরাধিকারী নিযুক্ত হন। তিনি তার বড় ভাই মিশাল বিন হামাদ আলে সানিকে এই পদে প্রতিস্থাপন করেন এবং  ২০০৩ সালের ৫ আগস্ট তার ছোট ভাই শেখ তামিমের পক্ষে নিজের অধিকার ত্যাগ করেন। কাতার নিউজ এজেন্সির মতে, জসিম তার বাবার কাছে একটি চিঠি পাঠিয়েছিলেন যাতে বলা হয়েছে, "সরাসরি পদত্যাগ করা এবং উত্তরসূরী নিয়োগ করার এটাই উপযুক্ত সময়"। চিঠিতে তিনি বলেছিলেন, "আমি চাইনি, যেমনটি আমি আপনাকে শুরু থেকেই বলেছি, ক্রাউন প্রিন্স হিসাবে নিয়োগ করা হোক। তিনি এও উল্লেখ করেছেন যে, তিনি শুধুমাত্র "সংবেদনশীল পরিস্থিতির" কারণে ১৯৯৬ সালের অক্টোবরে এই পদটি গ্রহণ করেছিলেন।   জসিম সাবেক আমিরের ব্যক্তিগত প্রতিনিধি ছিলেন। তিনি ১৯৯৭ সাল থেকে কাতার ন্যাশনাল ক্যান্সার সোসাইটির (কিউএনসিএস) সম্মানসূচক সভাপতিও। তদুপরি তিনি ১৯৯৯ সাল থেকে সমন্বয় ও ফলোআপ এর উচ্চ কমিটির সভাপতি এবং ২০০০ সাল থেকে পরিবেশ ও প্রাকৃতিক সম্পদ রক্ষায় গঠিত সুপ্রিম কাউন্সিলের চেয়ারম্যান ছিলেন। তিনি ২০০৩ সাল থেকে অ্যাসপায়ার একাডেমির পৃষ্ঠপোষক। তিনি কাতার ফাউন্ডেশনের বোর্ড অফ ট্রাস্টিজের সদস্য।    তথ্যসূত্র   বিষয়শ্রেণী:১৯৭৮-এ জন্ম বিষয়শ্রেণী:রাজশাসকের পুত্র বিষয়শ্রেণী:কাতারি ব্যক্তি বিষয়শ্রেণী:আলে সানি বিষয়শ্রেণী:আপাত উত্তরাধিকারী যিনি কখনোই গ্রহণ করেননি বিষয়শ্রেণী:রয়্যাল মিলিটারি একাডেমী স্যান্ডহার্স্টের স্নাতক বিষয়শ্রেণী:গ্র্যান্ড কর্ডনস অফ দ্য অর্ডার অফ মেরিট (লেবানন) বিষয়শ্রেণী:জীবিত ব্যক্তি
অহংকার  ২০১৭ সালে মুক্তিপ্রাপ্ত সামাজিক-নাট্যধর্মী বাংলাদেশী চলচ্চিত্র। চলচ্চিত্রটি পরিচালনা করেছেন শাহাদাত হোসেন লিটন ও তুষার কথাচিত্রের ব্যানারে প্রযোজনা করেছেন আবদুল মাবুদ কাওসার। এতে কেন্দ্রীয় চরিত্রে অভিনয় করেছেন সুপারস্টার শাকিব খান ও শবনম বুবলি। এছাড়াও সহ-অভিনেতা হিসেবে তমা মির্জা, মিজু আহমেদ, রেহানা জলি, আফজাল শরীফ, নূতন সহ আরো অনেকে অভিনয় করেছেন। চলচ্চিত্রটি ২০১৭ সালের ২ সেপ্টেম্বর পবিত্র ঈদুল আযহা উপলক্ষে প্রেক্ষাগৃহে মুক্তি দেওয়া হয়। এটি শাকিব-বুবলি জুটির ৪র্থ চলচ্চিত্র। চলচ্চিত্রটি ২০০৫ সালে মুক্তিপ্রাপ্ত কন্নড় চলচ্চিত্র অটো শংকর-এর পুনঃনির্মাণ।   অভিনয়শিল্লী   শাকিব খান  শবনম বুবলি - মায়া  আবুল হায়াত  তমা মির্জা  মিজু আহমেদ  রেহানা জলি  আফজাল শরীফ  নূতন  সাদেক বাচ্চু   সঙ্গীত  অহংকার চলচ্চিত্রের সুর ও সংগীতায়োজন করেছেন শওকত আলী ইমন, আহমেদ ইমতিয়াজ বুলবুল ও আলী আকরাম শুভ এবং এর আবহ সংগীত পরিচালনা করেছেন ইমন সাহা। এছাড়াও চলচ্চিত্রের সবগুলো গানের গীত রচনা করেছেন আহমেদ ইমতিয়াজ বুলবুল, কবির বকুল ও সুদীপ কুমার দীপ। এটির সবগুলো গান লাইভ টেকনোলজি'র ইউটিউব চ্যানেলে প্রকাশ করা হয়।   তথ্যসূত্র    বহিঃসংযোগ     বিষয়শ্রেণী:২০১৭-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০১০-এর দশকের নাট্য চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলাদেশে ধারণকৃত চলচ্চিত্র বিষয়শ্রেণী:ঢাকায় ধারণকৃত চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র বিষয়শ্রেণী:আলী আকরাম শুভ সুরারোপিত চলচ্চিত্র বিষয়শ্রেণী:শওকত আলী ইমন সুরারোপিত চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:ভারতীয় চলচ্চিত্রের বাংলাদেশী পুনর্নির্মাণ
ভাদাই ইউনিয়ন বাংলাদেশের রংপুর বিভাগের লালমনিরহাট জেলার আদিতমারী উপজেলার অন্তর্গত একটি ইউনিয়ন পরিষদ। এটি ৪৬.৮৩ কিমি২ (১৮.০৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪০,০০০ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৮টি।  গ্রামসমূহের তালিকা  আদিতমারী,   কিসামত চন্দ্রপুর,   কিসামত ভেটেশ্বর  বড়াবাড়ী  আরাজী দেওডোবা  দঃবঃ হাজারী  আরাজী দেওডোবা  ভাদাই  কিসামত বড়াইবাড়ী  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:আদিতমারী উপজেলার ইউনিয়ন
{{Taxobox | name = সাদা গণ্ডারWhite rhinoceros | status = LC | status_system = IUCN3.1 | status_ref = | trend = up | image = Waterberg Nashorn3.jpg | image_caption = Southern white rhinoceros in Namibia. | regnum = Animalia | phylum = কর্ডাটা | classis = Mammalia | ordo = Perissodactyla | familia = Rhinocerotidae | genus = Ceratotherium | species = C. simum | binomial = Ceratotherium simum | binomial_authority = (Burchell, 1817) | range_map = Mapa distribuicao original white rhino.png | range_map_width = 200px | range_map_caption = White rhinoceros original range [orange: northern (C. s. cottoni), green: southern (C. s. simum)]. | range_map2 = White Rhinoceros area.png | range_map2_caption = White rhinoceros range(brown – native, magenta – reintroduced, red – introduced) | subdivision_ranks = Subspecies | subdivision = Ceratotherium simum cottoni (northern)Ceratotherium simum simum (southern) }} thumb|(video) A pair of White rhinos at the Tobu Zoo in Saitama, Japan. সাদা গণ্ডার or () (দ্বিপদ নাম: Ceratotherium simum'') হচ্ছে গণ্ডার পরিবারের অন্তর্ভুক্ত একটি স্তন্যপায়ী প্রাণী। এই প্রজাতির গণ্ডার পৃথিবীতে সবচেয়ে বেশি সংখ্যায় টিকে আছে এবং এটির আকার সবচেয়ে বড়। এর প্রশস্ত মুখ খাদ্য গ্রহণের উপযোগী এবং এই প্রজাতিটি সবচেয়ে সামাজিক। এটির দুটি উপপ্রজাতির নাম হচ্ছে দক্ষিণী সাদা গণ্ডার এবং উত্তুরে সাদা গণ্ডার। ২০০৭ সালের শেষে দক্ষিণী সাদা গণ্ডারের সংখ্যা ছিলো ১৭,৪৬০টি। আর উত্তুরে সাদা গণ্ডারের সংখ্যা মাত্র ৭টি যাদের ভেতর চারটি জন্মদানে সক্ষম বয়স্ক গণ্ডার।  চিত্রশালা   তথ্যসূত্র   বহিঃসংযোগ  White Rhino Info & White Rhino Pictures on the Rhino Resource Center website. White Rhino entry on International Rhino Foundation website. White Rhino entry on World Wide Fund for Nature website. White Rhinoceros entry  on IUCN Red List. Honolulu Zoo San Diego Zoo Philadelphia Zoo Narrated video about the White Rhinoceros White Rhino description First test tube White Rhinoceros born at Budapest Zoo Poachers kill one of last two white rhinos in Zambia Rhino Webcam at Zoo Budapest New baby rhino from frozen sperm – Madrid  বিষয়শ্রেণী:গণ্ডার বিষয়শ্রেণী:পূর্ব আফ্রিকার প্রাণী বিষয়শ্রেণী:দক্ষিণ আফ্রিকার প্রাণী বিষয়শ্রেণী:১৮১৭-এ বর্ণিত প্রাণী বিষয়শ্রেণী:১৮১৭-এ বর্ণিত স্তন্যপায়ী
এম-২১১ যুক্তরাষ্ট্রের মিশিগানে অবস্থিত একটি ট্রাঙ্কলাইন মহাসড়ক। রাস্তাটি ওয়ানাওয়ে থেকে ওয়ানাওয়ে স্টেট পার্কের মধ্যে সংযোগ-সড়ক হিসেবে ব্যবহৃত হয়। ৫.১৭৪ মাইল (৮.৩২৭ কি.মি.) লম্বা রাস্তাটি মূলত কৃষিজমি এবং বন জঙ্গল ভেদ করে অগ্রসর হয়। ১৯১৯ থেকে ১৯৩৪ সাল পর্যন্ত রাস্তাটি ছিল এম-৯৫ এর সংযোগ-সড়ক। পরবর্তিতে সেই বছরই একে আপার পেনিনসুলাতে স্থানান্তরিত করা হয়, এবং স্টেট পার্কের মধ্যবর্তি রাস্তাটিকে তখন এম-২১১ নামকরণ করা হয়। সর্বশেষ ১৯৬০ সালে রাস্তাটিকে পাঁকা সড়কে রূপদান করা হয়।   রাস্তার বিবরণ  এম-২১১ একটি দুই-লেনের রাস্তা হিসেবে এম-৬৮ থেকে যাত্রা শুরু করে। এম-৬৮ ওয়ানাওয়ে শহরতলীতে অবস্থিত। রাস্তাটি মূল সড়ক হয়ে আবাসিক এবং বাণিজ্যিক এলাকা ভেদ করে উত্তর দিকে চলতে থাকে। তারপর রাস্তাটি নর্থইস্টার্ণ স্টেট ট্রেইল এবং লিও ই গেট কাউন্টি এয়ারপোর্ট এর পাশ দিয়ে আরো উত্তর দিকে অগ্রসর হয়। এয়ারপোর্টের দক্ষিণাঞ্চলে রাস্তাটি কৃষিজমিকে পাশ কাটিয়ে চলে। এভাবেই উত্তরে চলতে চলতে একসময় ওয়ানাওয়ে স্টেট পার্কের বন জঙ্গল এর মধ্যে প্রবেশ করে। অবশেষে এম-২১১, স্টেট পার্কের প্রবেশমুখের কাছে এসে সমাপ্ত হয়। পুরো রাস্তাটিই একটি অবিভক্ত মহাসড়ক।  অন্যান্য রাস্তাগুলোর মতো এটিকেও রক্ষণাবেক্ষণ করে মিশিগান ডিপার্টমেন্ট অব ট্রান্সপোর্টেশান (এমডিওটি)। এমডিওটি ২০১০ সালের ট্রাফিক সার্ভে অনুসারে রাস্তাটির ওয়ানাওয়ে শহরপ্রান্ত দিয়ে দৈনিক গড়ে ১৪২৯ টি এবং স্টেট পার্ক অংশ দিয়ে ১২৫৪ টি যানবাহন চলাচল করে। এম-২১১ এর কোন অংশই জাতীয় মহাসড়ক ব্যবস্থার অংশ নয়, যা কিনা একটি দেশের আর্থ-সামাজিক উন্নতির প্রধান নিয়ামক।   ইতিহাস  ১৯১৯ সালে রাস্তাটি ওয়ানাওয়ে থেকে ব্লাক লেকে পর্যন্ত বিস্তৃত ছিল এবং এম-৯৫ নাম দেয়া হয়েছিল। তবে ১৯৩৪ সালে এম-৯৫ এর নাম পরিবর্তন করে এম-২১১ রাখা হয়। একই সময় আপার পেনিনসুলার রাস্তাটিকে এম-৯৫ নাম দেয়া হয়। মিশিগান ডিপার্টমেন্ট অব ট্রান্সপোর্টেশান এই নামগুলো পরিবর্তন করে। ১৯৬০ সালে রাস্তাটিকে পাঁকা করা হয় By the middle of 1960, all of the current M-211 was paved. এবং তারপর আর কোন উল্লেখযোগ্য পরিবর্তন করা হয়নি।   মূখ্য অংশবিশেষ    তথ্যসূত্র    বহিঃসংযোগ    M-211 at Michigan Highways  M-211 at Michigan Highway Ends  বিষয়শ্রেণী:মিশিগান অঙ্গরাজ্যের মহাসড়ক
জোকার বিল ফিঙ্গার, বব কেন ও জেরি রবিনসন কত্তৃক সৃষ্ট একটি কাল্পনিক সুপারভিলেন বা খল চরিত্র। ডিসি কমিক্স দ্বারা প্রকাশিত ব্যাটম্যান কমিক বইয়ের প্রথম সংখ্যায় (২৫শে এপ্রিল ১৯৪০) এর আবির্ভাব ঘটে। চরিত্রটি তৈরী করার পিছনে আসল কৃতিত্ব কার, তা নিয়ে মতভেদ আছে। কেন ও রবিনসনের দাবি জোকারকে তারাই বানান এবং ফিঙ্গারের কাজ ছিল লেখার। প্রথম আবির্ভাবেই জোকারকে মেরে ফেলবার পরিকল্পনা ছিল। পরে সম্পাদকের হস্তক্ষেপে চরিত্রটি বাঁচিয়ে রাখা হয় ব্যাটম্যানের প্রধান শত্রু হিসেবে গড়ে তোলার জন্য।  কমিক বইয়ে তাকে একজন অপরাধমূলক পরিকল্পনাকারী হিসেবে চিত্রিত করা হয়েছে। প্রথমে এক ধর্ষকামী, বিকৃতমনস্ক, ব্যাধিগ্রস্থ ব্যক্তি হিসেবে তার আত্মপ্রকাশ ঘটলেও ১৯৫০ দশকের শেষ দিকে কমিক্স কোড অথরিটির সুপারিশে তাকে এক নির্বোধ ফন্দীবাজের রূপ দেওয়া হয়। পরে ১৯৭০ দশকের শুরুর দিকে আবার তাকে পুরনো রূপে ফিরিয়ে নিয়ে যাওয়া হয়। প্রধান শত্রু হিসেবে ব্যাটম্যানের উল্ল্যেখযোগ্য গল্পগুলিতে জোকারের উপস্থিতি আমরা দেখতে পাই। যেমন দ্বিতীয় রবিন ও ব্যাটম্যানের রক্ষী জেসন টডের হত্যা বা ব্যাটম্যানের 	সহযোগী বারবারা গরডনের পক্ষাঘাত। গত কয়েক দশকে জোকারের উৎপত্তির বেশ কিছু গল্প প্রকাশিত হয়েছে। তার মধ্যে সব থেকে প্রচলিত গল্প অনুযায়ী সে একটি রাসায়নিক বর্জ্যের আধারে পড়ে যায়, যার ফলে তার চামড়া সাদা, চুল সবুজ ও ঠোঁট গাঢ় লাল হয়ে ওঠে। চেহারার এই বিকৃতি তাকে পাগল করে তোলে। ব্যক্তিত্ব এবং চেহারায় ব্যাটম্যানের বিপরীত জোকার তার সার্থক প্রতিদ্বন্দ্বী হয়ে ওঠে। বিষয়শ্রেণী:কমিক চরিত্র বিষয়শ্রেণী:অ্যানিমেটেড ধারাবাহিকের খলনায়ক বিষয়শ্রেণী:কাল্পনিক রসায়নবিদ বিষয়শ্রেণী:কাল্পনিক প্রকৌশলী বিষয়শ্রেণী:কাল্পনিক পেশাদার খুনি বিষয়শ্রেণী:চলচ্চিত্রে পুরুষ চরিত্র বিষয়শ্রেণী:টেলিভিশনে পুরুষ চরিত্র
স্পিতুক বৌদ্ধবিহার বা পেথুপ বৌদ্ধবিহার ভারতের জম্মু ও কাশ্মীর রাজ্যের লাদাখ অঞ্চলে অবস্থিত একটি বৌদ্ধবিহার।   অবস্থান   স্পিতুক বৌদ্ধবিহার ভারতের জম্মু ও কাশ্মীর রাজ্যের লেহ জেলায় লেহ শহর থেকে  দুরত্বে সমুদ্রপৃষ্ঠ থেকে ৩,৩০৭ মিটার উচ্চতায় অবস্থিত।   ইতিহাস   এই বৌদ্ধবিহার একাদশ শতাব্দীতে লামা ছাংছুব ওদের ভাই ওদ-দে নির্মাণ করেন। রাজা গ্রাগ্সপা বুম-ইদের আমলে লামা ল্হাওয়াং লোদোস এই বিহারের সংস্কার করেন। এই বৌদ্ধবহারটি লাল টুপি ধর্মসম্প্রদায়ের জন্য নির্মিত হলেও, পঞ্চদশ শতাব্দীতে দ্গে-লুগ্স ধর্মসম্প্রদায়ের অধিকারে এই বিহারটি চলে আসে।   উৎসব  thumb|left|গুস্তোর উৎসব  প্রতি বছর তিব্বতী বর্ষপঞ্জীর একাদশ মাসের সাতাশতম দিন থেকে উনত্রিশতম দিনে গুস্তোর উৎসব পালিত হয়।   তথ্যসূত্র   বিষয়শ্রেণী:লাদাখের বৌদ্ধবিহার বিষয়শ্রেণী:গেলুগ বৌদ্ধবিহার বিষয়শ্রেণী:লেহ জেলা